Täna kell 10.30 toimub Riigikogu konverentsisaalis rahvusvaheline konverents “Euroopa Liidu ühtne energiapoliitika ja energiajulgeolek”.
Konverentsil analüüsitakse Euroopa Liidu ühtse energiapoliitika tulevikuperspektiive ning arutletakse tuumaenergia kasutuselevõtmise võimaluste üle Euroopa Liidus.
Konverentsi peaesinejateks on Aserbaidžaani parlamendi asespiiker, energia- ja keskkonnakomitee esimees Valeh F. Alasgarov,
Euroopa Komisjoni peadirektori asetäitja Dominique Ristori,
NordPooli Balti turupiirkonna loomise projektijuht Pasi Kuokkanen,
MTÜ Eesti Tuumajaam peasekretär Kalev Kallemets,
Eesti Mereakadeemia professor, akadeemik Anto Raukas,
Riigikogu aseesimees, Euroopa Liberaalide, Demokraatide Ja Reformipartei (ELDR) asepresident Kristiina Ojuland.
Konverentsi modereerib Riigikogu liige, majanduskomisjoni esimees Urmas Klaas.
Konverents jätkub 29. mail kell 10. 30 Reval Hotell Olümpias debatiga teemal: „Kas Euroopa Liidu energiajulgeoleku tagab tuumaenergia laialdasem kasutuselevõtt?“
Konverentsi korraldab Eesti Reformierakond koostöös Euroopa Demokraatide
ja Liberaalide Liidu fraktsiooniga (ALDE) ja Euroopa Liberaalide, Demokraatide ja Reformiparteiga (ELDR).
Tagasiside
Teie arvamus on meile oluline, jagage seda meiega!